ÆNDRINGSFORSLAG:

Radikale Venstre indstiller:
- at “gennemførelse af undersøgelse af Nordic Waste forløb” ikke gennemføres, og    pengene i stedet for bruges på velfærd .
- at 600.000 kroner bruges på SAM foreningen - 200.000 kroner årligt de næste tre år.
- at 2.800.000 kroner bruges til udsatte børn (bl.a. Randers Specialskole)de næste to år
- at 400.000 kroner bruges til psykologhjælp til unge mennesker mellem 15 og 20 år; de  næste tre år
- at restbeløbet bruges på øvrige omkostninger (som det vil det koste at undersøgelse ikke gennemføres; bl.a. til kompensation til Elmann)  - i alt 376.000 kroner


MOTIVERING
Der er i skrivende stund gennemført en uvildig advokatredegørelse, og aktuelt er Miljøministeriet ved at gennemføre en undersøgelse af jordskredet ude på Nordic Waste arealerne. 
Den uvildige advokatredegørelse har fundet fejl i kommunens (myndigheds)arbejde, og byrådet og forvaltningen har reageret på redegørelsens anbefalinger.
I en ikke fjern fremtid vil miljøministeriet komme med deres undersøgelses resultater. 
Radikale Venstre i Randers kommune tænker, at der både er brugt nok tid og penge på at undersøge kommunens rolle i NW-sagen. Hvad skal en tredje undersøgelse nytte?
NB Selvfølgelig vil en dyrt  betalt undersøgelse - der slutteligt måske ender med at koste mere end 5 millioner skattekroner - fremkomme med nye oplysninger og finde nye fejl… men det er tvivlsomt om en tredje undersøgelses output  slutteligt kan klare en såkaldt  cost benefit analyse…
I den her sammenhæng skal det nævnes, at den uvildige advokatredegørelses costpris helt sikkert var et langt mindre beløb, måske få hundrede tusinder kroner.
Vi radikale vil hellere bruge pengene på velfærd end på endnu en kontrol. Derfor nærværende ændringsforslag… penge kan som vi alle ved kun bruges en gang.
Radikale Venstre vil opfordre borgmesteren til at oplyse den uvildige advokatundersøgelses costpris ved sagsfremstillingen af sag 19; på byrådsmødet i morgen.

